Ehdotus NEUVOSTON DIREKTIIVI pakkauksista ja pakkausjätteistä annetun Euroopan parlamentin ja neuvoston direktiivin 94/62/EY liitteen I muuttamisesta /* COM/2012/0141 final - 2012/0070 (NLE) */





PERUSTELUT Pakkauksista ja pakkausjätteistä annetun direktiivin 94/62/EY 3 artiklan 1 kohdassa määritetään yleisluontoisesti ”pakkaus” sekä annetaan perusteet, joiden avulla voidaan tulkita, mikä on pakkaus ja mikä vastaavasti ei. Direktiivin liitteessä I on kuvaavia esimerkkejä näiden perusteiden soveltamisesta. Direktiivin 94/62/EY 3 artiklan 1 kohdan vaatimusten mukaisesti komissio tutkii ja tarvittaessa tarkistaa liitteessä I olevaa pakkauksen määritelmää koskevien kuvaavien esimerkkien luetteloa. Jotta määritelmää ”pakkaus” tulkittaisiin yhdenmukaisella tavalla kaikkialla EU:ssa, direktiivin 94/62/EY liite I tarkastetaan ja siihen lisätään uusia kuvaavia esimerkkejä, joista on keskusteltu jäsenvaltioiden kanssa. Toimenpide on tarpeen, jotta voidaan selventää tilannetta sellaisten tapausten kohdalla, joissa raja määritelmään ”pakkaus” kuuluvien ja kuulumattomien tapausten välillä on epäselvä. Tavoitteena on helpottaa pakkauksia koskevien lainsäädäntöpuitteiden soveltamista ja täytäntöönpanoa sekä luoda taloudellisille toimijoille tasapuoliset toimintaedellytykset kaikkialla EU: n sisämarkkinoilla. Näin ollen komissio toimitti direktiiviluonnoksen direktiivin 21 artiklalla perustetun komitean äänestettäväksi. Komitea ei antanut direktiiviluonnoksesta lausuntoa 12 päivänä joulukuuta 2011 pitämässään kokouksessa. Komitean ottaman kannan perusteella kohta ”etikettitarrojen taustapaperit” poistettiin ehdotuksesta. Sen vuoksi päätöksen 1999/468/EY 5a artiklassa vahvistettua menettelyä noudattaen neuvostolle annetaan ehdotus neuvoston direktiiviksi ja ehdotus toimitetaan Euroopan parlamentille. 2012/0070 (NLE) Ehdotus NEUVOSTON DIREKTIIVI pakkauksista ja pakkausjätteistä annetun Euroopan parlamentin ja neuvoston direktiivin 94/62/EY liitteen I muuttamisesta (ETA:n kannalta merkityksellinen teksti) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon pakkauksista ja pakkausjätteistä 20 päivänä joulukuuta 1994 annetun Euroopan parlamentin ja neuvoston direktiivin 94/62/EY[1] ja erityisesti sen 3 artiklan 1 kohdan, ottaa huomioon Euroopan komission ehdotuksen, sekä katsoo seuraavaa: (1) Direktiivin 94/62/EY 3 artiklan 1 kohdassa määritetään ”pakkaus” asettamalla tietty määrä perusteita. Kyseisen direktiivin liitteessä I luetellaan kuvaavia esimerkkejä kyseisten perusteiden soveltamisesta. (2) Jotta voitaisiin turvata oikeusvarmuus ja varmistaa, että määritelmää ”pakkaus” tulkitaan yhdenmukaisella tavalla, on tarpeen tarkistaa ja muuttaa kuvaavien esimerkkien luetteloa, jotta voidaan selventää tilannetta sellaisten tapausten kohdalla, joissa raja määritelmään ”pakkaus” kuuluvien ja kuulumattomien tapausten välillä on epäselvä. Arviointi on jatkoa jäsenvaltioiden ja taloudellisten toimijoiden pyynnöille direktiivin täytäntöönpanon tehostamisesta ja tasapuolisten toimintaedellytyksien luomisesta sisämarkkinoille. (3) Sen vuoksi direktiiviä 94/62/EY olisi muutettava vastaavasti. (4) Direktiivin 94/62/EY 21 artiklalla perustettu komitea ei ole antanut lausuntoa tässä direktiivissä säädetyistä toimenpiteistä, minkä vuoksi komissio on antanut neuvostolle toimenpiteitä koskevan ehdotuksen ja toimittanut sen Euroopan parlamentille, ON HYVÄKSYNYT TÄMÄN DIREKTIIVIN: 1 artikla Korvataan direktiivin 94/62/EY liite I tämän direktiivin liitteellä. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä syyskuuta 2013. Niiden on viipymättä toimitettava nämä säännökset komissiolle kirjallisina. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset komissiolle kirjallisina.. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä . Neuvoston puolesta Puheenjohtaja LIITE ”LIITE I KUVAAVIA ESIMERKKEJÄ 3 ARTIKLAN 1 KOHDASSA TARKOITETUISTA PERUSTEISTA Kuvaavia esimerkkejä perusteesta i Pakkauksia ovat: Makeislaatikot CD-levykotelon suojakelmu Luetteloiden ja lehtien postituspussit (jotka sisältävät lehden) Leivonnaisen mukana myytävät vuoat Rullat ja putkilot, joiden ympärille on kierretty joustavaa materiaalia (esim. muovikelmua, alumiinifoliota tai paperia), lukuun ottamatta rullia ja putkiloita, jotka on tarkoitettu tuotantolaitteiston osiksi ja joita ei käytetä tuotteen esittämiseen myytävänä yksikkönä Kukkaruukut, jotka on tarkoitettu ainoastaan kasvien myyntiä ja kuljetusta varten ja joita ei ole tarkoitettu kasvien koko elinajaksi Lasipullot injektioliuoksia varten CD-levyjen spindle-kotelot (myytyinä CD-levyjen kanssa, ei tarkoitettu varastointikäyttöön) Vaateripustimet (myytyinä vaatteiden kanssa) Tulitikkulaatikot Steriilit estojärjestelmät (pussit, maljat ja materiaalit, joita tarvitaan tuotteen steriiliyden varmistamiseen) Juomien (esim. kahvi, kaakao, maito) keittimissä käytettävät kapsulit, jotka jäävät käytön jälkeen tyhjiksi Uudelleentäytettävät teräksiset kaasupullot erilaisia kaasuja varten, ei kuitenkaan palosammuttimet Tuotteet, jotka eivät ole pakkauksia: Kukkaruukut, jotka on tarkoitettu kasville koko sen elinajaksi Työkalulaatikot Teepussit Vahakerrokset juuston ympärillä Makkaran kuoret Vaateripustimet (myytyinä erikseen) Kahvinkeitinten kapselit, kahvin foliopussit ja suodatinpaperista valmistetut kahvipodit, jotka hävitetään yhdessä kahvituotteen kanssa Tulostimien kasetit CD-levyjen, DVD-levyjen ja videokasettien kotelot (myytyinä yhdessä CD-levyn, DVD-levyn tai videon kanssa) CD-levyjen spindle-kotelot (myytyinä tyhjinä, tarkoitettuina varastointikäyttöön) Itsestään liukenevat pesuaineiden pussit Hautalyhdyt (hautakynttilöiden kuoret) Mekaaniset jauhinkivet (uudelleentäytettävässä astiassa, esim. uudelleentäytettävässä pippurimyllyssä) Kuvaavia esimerkkejä perusteesta ii Pakkauksia ovat, jos ne on suunniteltu ja tarkoitettu täytettäväksi myyntipisteessä: Paperi- ja muovikassit Kertakäyttölautaset ja -mukit Talouskelmu Voileipäpussit Alumiinifolio Muovikelmu pesulassa pestyjä vaatteita varten Uudelleentäytettävät teräksiset kaasupullot erilaisia kaasuja varten, ei kuitenkaan palonsammuttimet Tuotteet, jotka eivät ole pakkauksia: Sekoitin Kertakäyttöiset aterimet Käärepaperi (myytynä erikseen) Paistamiseen käytettävät paperivuoat (myytyinä tyhjinä) Ilman leivosta myytävät vuoat Kuvaavia esimerkkejä perusteesta iii Pakkauksia ovat: Tuotteeseen suoraan kiinnitetyt tai siitä roikkuvat etiketit Tuotteet, jotka kuuluvat pakkaukseen: Ripsiväriharja, joka on osa hylsyä Pakkaukseen kiinnitetyt tarrat Niitit ja sinkilät Muovisuojukset Annostelumitat, jotka ovat osa pesuainepakkauksen sulkijaa Mekaaniset jauhinkivet (kun ne sisältyvät astiaan, jota ei voida täyttää uudestaan ja joka sisältää tuotetta, esim. pippurimylly, jossa on pippuria) Tuotteet, jotka eivät ole pakkauksia: RFID-tunnisteet (radiotaajuustunnistuksen tunnisteet)” [1] EYVL L 365, 31.12.1994, s. 10.